CELEX: 32017R1413
Language: mt
Date: 2017-08-03 00:00:00
Title: Regolament tal-Kummissjoni (UE) 2017/1413 tat-3 ta' Awwissu 2017 li jemenda l-Anness IV tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi (Test b'rilevanza għaż-ŻEE. )

4.8.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 203/1
               
            REGOLAMENT TAL-KUMMISSJONI (UE) 2017/1413
      tat-3 ta' Awwissu 2017
      li jemenda l-Anness IV tar-Regolament (KE) Nru 1223/2009 tal-Parlament Ewropew u tal-Kunsill dwar il-prodotti kożmetiċi
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1223/2009 tal-Parlament Ewropew u tal-Kunsill tat-30 ta' Novembru 2009 dwar il-prodotti kożmetiċi (1), u b'mod partikolari l-Artikolu 31(1) tiegħu,
      Billi:
      
                  (1)
               
               
                  L-ossidu taż-żingu huwa awtorizzat bħala kolorant fil-prodotti kożmetiċi skont l-entrata 144 tal-Anness IV tar-Regolament (KE) Nru 1223/2009.
               
            
                  (2)
               
               
                  Fl-opinjoni tiegħu tat-18 ta' Settembru 2012 (2), li ġiet rieżaminata fit-23 ta' Settembru 2014 (3), il-Kumitat Xjentifiku dwar is-Sikurezza tal-Konsumatur (SCCS) ikkonkluda li l-użu tal-ossidu taż-żingu mhuwiex perikoluż meta jintuża bħala kolorant, mhux miksi u f'forma mhux nano, fil-kożmetiċi għall-applikazzjoni tal-ġilda. Madankollu, l-SCCS qies ukoll li fid-dawl tal-infjammazzjoni tal-pulmun ipprovokata minn partiċelli tal-ossidu taż-żingu wara l-inalazzjoni, l-użu tal-ossidu taż-żingu fi prodotti kosmetiċi li jista' jwassal għall-esponiment tal-pulmuni tal-konsumatur għall-ossidu taż-żingu permezz tal-inalazzjoni, kien ta' tħassib.
               
            
                  (3)
               
               
                  Fid-dawl tal-opinjonijiet tal-SCCS, l-użu tal-ossidu taż-żingu bħala kolorant, mhux miksi, f'forma mhux nano fil-prodotti kożmetiċi għandu jkun ristrett għal dawk l-applikazzjonijiet li ma jkunux jistgħu jwasslu għal esponiment tal-pulmuni tal-utent aħħari permezz tal-inalazzjoni.
               
            
                  (4)
               
               
                  L-Anness IV tar-Regolament (KE) Nru 1223/2009 għandu għalhekk jiġi emendat skont dan.
               
            
                  (5)
               
               
                  L-industrija għandha tingħata żmien raġonevoli biex tagħmel l-aġġustamenti meħtieġa fil-formulazzjonijiet tal-prodotti fid-dawl tat-tqegħid tagħhom fis-suq u biex tirtira mis-suq il-prodotti mhux konformi.
               
            
                  (6)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Prodotti Kożmetiċi,
               
            ADOTTAT DAN IR-REGOLAMENT:
      Artikolu 1
      L-Anness IV tar-Regolament (KE) Nru 1223/2009 huwa emendat skont l-Anness ta' dan ir-Regolament.
      Artikolu 2
      Mill-24 ta' Frar 2018 prodotti kożmetiċi biss li jikkonformaw ma' dan ir-Regolament għandhom jitqiegħdu fis-suq tal-Unjoni.
      Mill-24 ta' Mejju 2018 prodotti kożmetiċi biss li jikkonformaw ma' dan ir-Regolament għandhom jitqiegħdu fis-suq tal-Unjoni.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-3 ta' Awwissu 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 342, 22.12.2009, p. 59.
      
         (2)  SCCS/1489/12 Revision of 11 December 2012, http://ec.europa.eu/health/scientific_committees/consumer_safety/docs/sccs_o_103.pdf
      
         (3)  SCCS/1539/14 Revision of 25 June 2015, http://ec.europa.eu/health/scientific_committees/consumer_safety/docs/sccs_o_163.pdf
      
         ANNESS
         L-entrata 144 tal-Anness IV tar-Regolament (KE) Nru 1223/2009 hija sostitwita b'dan li ġej:
         
            
                        Numru ta' referenza
                     
                     
                        L-identifikazzjoni tas-sustanza
                     
                     
                        Kundizzjonijiet
                     
                     
                        Liema kliem għandu jintuża fil-kundizzjonijiet tal-użu u t-twissijiet
                     
                  
                        Isem Kimiku
                     
                     
                        Numru tal-indiċi tal-kulur/Isem fil-Glossarju tal-Ingredjenti Komuni
                     
                     
                        Numru CAS
                     
                     
                        Numru KE
                     
                     
                        Kulur
                     
                     
                        Tip ta' prodott, Partijiet tal-ġisem
                     
                     
                        Konċentrazzjoni massima fi preparazzjoni lesta għall-użu
                     
                     
                        Oħrajn
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        “144
                     
                     
                        Ossidu taż-żingu (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Abjad
                     
                     
                         
                     
                     
                         
                     
                     
                        M'għandhux jintuża f'applikazzjonijiet li jistgħu jwasslu għall-esponiment tal-pulmuni tal-utent aħħari permezz tan-nifs
                     
                     
                         
                     
                  
         
            (*1)  Għall-użu bħala filtru għall-UV, ara l-Anness VI, Nru. 30 u Nru 30a.”.